6 C. PLINII HIST. NAT. LIB. XVI. 



Miracula in septentrionali regione arborum. 



II. Aliud e silvis miraculum : totam reliquam Ger- 

 maniam replent , adduntque frigori umbras : altissimae 

 tamen haud procul supra dictis Chaucis, circa duos prae- 

 cipue lacus. Litora ipsa obtinent quercus , maxima avi- 

 ditate nascendi : suffossaeque fluctibus, aut propulsa? 

 flatibus , vastas complexu radicum insulas secum aufe- 

 runt : atque ita libratae stantes navigant, ingentium ra- 

 morum armamentis , saepe territis classibus nostris , 

 quum velut industria fluctibus agerentur in proras stan- 

 tium noctu , inopesque reniedii illae , prlium navale ad- 

 versus arbores inirent. 



2. In eadem septentrionali plaga Hercyniae silvae ro- 

 borum vastitas intacta aevis, et congenita mundo, prope 

 immortali sorte miracula excedit. Ut alia omittantur fide 

 caritura : constat attolli colles occursantium inter se ra- 

 dicum repercussu : aut ubi secuta tellus non sit, arcus 

 ad ramos usque, et ipsos inter se rixantes, curvari por- 

 tarum patentium modo , ut turnias equitum transmit- 

 tant. 



